CELEX: 31986D0393
Language: el
Date: 1986-07-25 00:00:00
Title: 86/393/ΕΟΚ: Απόφαση της Επιτροπής της 25ης Ιουλίου 1986 που τροποποιεί την απόφαση 86/194/ΕΟΚ για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Αργεντινής

Avis juridique important

|

31986D0393

86/393/ΕΟΚ: Απόφαση της Επιτροπής της 25ης Ιουλίου 1986 που τροποποιεί την απόφαση 86/194/ΕΟΚ για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Αργεντινής  

Επίσημη Εφημερίδα αριθ. L 228 της 14/08/1986 σ. 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1986  που τροποποιεί την απόφαση 86/194/ΕΟΚ για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Αργεντινής  (86/393/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 16,  Εκτιμώντας:  ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Αργεντινής θεσπίστηκαν με την απόφαση 86/194/ΕΟΚ της Επιτροπής (3)·  ότι οι κτηνιατρικές αρχές της Αργεντινής υπέβαλαν αίτηση για παράταση της προθεσμίας για τη χρήση των υγειονομικών πιστοποιητικών που χρησιμοποιούνται επί του παρόντος, σύμφωνα με το άρθρο 5 της εν λόγω απόφασης· ότι δικαιολογείται, κατ' εξαίρεση, να γίνει αποδεκτή η αίτηση αυτή·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 5 της απόφασης 86/194/ΕΟΚ αντικαθίσταται από το ακόλουθο κείμενο:  «Άρθρο 5  Η παρούσα απόφαση αρχίζει να ισχύει την 1η Απριλίου 1986. Εντούτοις, τα πιστοποιητικά που χρησιμοποιούνται επί του παρόντος, τροποποιούμενα, αν χρειασθεί, σύμφωνα με τις διατάξεις της παρούσας απόφασης, μπορούν να χρησιμοποιούνται μέχρι τις 31 Αυγούστου 1986.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 25 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 142 της 28. 5. 1986, σ. 38.